
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. 21/424/04.06.2002





AVIZ

asupra proiectului de Lege privind aprobarea Ordonanţei de urgenţă a Guvernului nr. 47/2002 de modificare şi completare a Legii minelor nr. 61/1998 şi a Legii petrolului nr. 134/1995
În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 47/2002 de modificare şi completare a Legii minelor nr. 61/1998 şi a Legii petrolului nr. 134/1995,  trimisă cu adresa nr. 254 din 23.05.2002.

La întocmirea prezentului  aviz, comisia a avut în vedere:

· Avizul nr.430/29.03.2002 al Consiliului Legislativ;

· Avizul nr.813/04.04.2002 al Consiliului Economic şi Social. 

  Proiectul de Lege vizează, în principal, aplicarea unei cote reprezentând redevenţa, în mod diferenţiat, în funcţie de importanţa resurselor minerale utile exploatate şi în funcţie de împrejurarea dacă acestea sunt sau nu regenerabile. Prin prevederile acestui proiect de lege se stabileşte o cotă diferenţiată din valoarea producţiei brute extrase pentru operaţiunile petroliere de dezvoltare – exploatare şi explorare a unui zăcământ petrolier şi o cotă procentuală de 5% din valoarea veniturilor brute realizate din operaţiunea petrolieră de transport şi tranzit a petrolului, precum şi operarea terminalului petrolier pe Sistemul naţional de transport al petrolului. 
Potrivit prevederilor art. 60 din Regulamentul Camerei Deputaţilor, membrii comisiei au examinat acest proiect de lege în şedinţa din 4 iunie 2002.

La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, din partea Ministerului Finanţelor Publice: doamna Ileana Stoinea – consilier, din partea Ministerului Industriei şi Resurselor: domnul Romulus Moucha –secretar de stat şi doamna Rodica Dumitriu – director general, din partea Agenţiei Naţionale pentru Resursele Minerale, doamna Maria Stratulat – preşedinte şi domnul Laurenţiu Bogatu – director general.

            La lucrările comisiei au fost prezenţi 28 deputaţi, din totalul de 31 de membri ai comisiei.


Proiectul de lege a fost adoptat de Senat în şedinţa din data de 16 mai 2002.

În urma dezbaterilor, membrii comisiei au hotărât, cu 24 voturi pentru, 0 împotrivă şi 4 abţineri, avizarea favorabilă a proiectului de lege, în forma adoptată de Senat. 

   PREŞEDINTE,

 Dan Radu Ruşanu

                                         SECRETAR,

                               Lucia Cornelia Lepădatu

                                                                   

    Consilier parlamentar

                                                                                        

     Doina Leonte

                                                                                        

     Expert parlamentar

                                                                                        

     Alina Hodivoianu

